৮ সদস্যের বিশেষজ্ঞ কমিটি গড়ল উচ্চশিক্ষা দফতর

কলকাতা: কলেজ ও বিশ্ববিদ্যালয়ে শিক্ষক ও অন্যান্য অ্যাকাডেমিক স্টাফ নিয়োগের ক্ষেত্রে বিশ্ববিদ্যালয় মঞ্জুরি কমিশনের তৈরি করা নয়া খসড়া রাজ্য সরকার মানবে কি মানবে না, তা ঠিক করতে ৮ সদস্যের বিশেষজ্ঞ কমিটি গঠন করল উচ্চশিক্ষা দফতর। এই কমিটির চেয়ারম্যান করা হয়েছে উচ্চশিক্ষা কাউন্সিলের অ্যাডভাইজর দেবনারায়ণ বন্দ্যোপাধ্যায়কে। আগামী ৩১ জানুয়ারির মধ্যে কমঞ্মিজুরটিকে রিপোর্ট জমা দিতে বলা হয়েছে।

আরও পড়ুন: সঞ্জয়ের একমাত্র সাজা হওয়া উচিত ফাসিঁ : অভিষেক

দেবনারায়ণ বন্দ্যোপাধ্যায় ছাড়া এই কমিটিতে রয়েছেন বর্ধমান বিশ্ববিদ্যালয়ের প্রাক্তন উপাচার্য তথা ডিরেক্টর অফ পাবলিক ইনস্ট্রাকশন অধ্যাপক নিমাইচন্দ্র সাহা, পশ্চিমবঙ্গ কলেজ সার্ভিস কমিশনের সদস্য অধ্যাপক দীপক কর, যাদবপুর বিশ্ববিদ্যালয়ের অধ্যাপক ওমপ্রকাশ মিশ্র, কলকাতা বিশ্ববিদ্যালয়ের লাইব্রেরি অ্যান্ড ইনফর্মেশন বিভাগের প্রধান অধ্যাপক সবুজ কুমার চৌধুরী, পশ্চিমবঙ্গ রাজ্য বিশ্ববিদ্যালয়ের উপাচার্য অধ্যাপক সৌরেন বন্দ্যোপাধ্যায়, প্রেসিডেন্সি বিশ্ববিদ্যালয়ের রেজিস্ট্রার ডঃ দেবজ্যোতি কোনার এবং উচ্চশিক্ষা দফতরের বরিষ্ঠ আইনি উপদেষ্টা শিলাদিত্য চক্রবর্তী।